ΓΡΑΠΤΗ ΕΡΩΤΗΣΗ E-1215/97 υποβολή: Wolfgang Kreissl-Dφrfler (V) προς την Επιτροπή (7 Απριλίου 1997)

Θέμα: Πρόγραμμα δράσης του ΠΟΕ για τις λιγότερο ανεπτυγμένες χώρες

Με ποιό τρόπο θα εφαρμόσει η Επιτροπή το πρόγραμμα του ΠΟΕ για τις λιγότερο ανεπτυγμένες χώρες και κυρίως τα τμήματα του εν λόγω προγράμματος που αφορούν την πρόσβαση στην αγορά και τη συνάντηση υψηλού επιπέδου για την τεχνική συνεργασία;

Aπάντηση του Sir Leon Brittan εξ ονόματος της Επιτροπής (12 Μαΐου 1997)

Κατά τη διάρκεια της υπουργικής διάσκεψης της Παγκόσμιας Οργάνωσης Εμπορίου (ΠΟΕ) στη Σιγκαπούρη, η Επιτροπή και τα κράτη μέλη ασχολήθηκαν ενεργά με το θέμα της περιθωριοποίησης των λιγότερο αναπτυγμένων χωρών (ΛΑΧ) στο διεθνές εμπόριο και στο πολυμερές εμπορικό σύστημα. Ως αποτέλεσμα, η υπουργική δήλωση αναγνωρίζει την ανάγκη να ληφθούν μέτρα προς όφελος αυτών των χωρών και παρέχει τη βάση για περαιτέρω πρόοδο.

Μια συγκέντρωση υψηλού επιπέδου, πιθανότατα στο τέλος του Ιουνίου, θα εστιαστεί σε μια ολοκληρωμένη προσέγγιση όσον αφορά την τεχνική βοήθεια. Προπαρασκευαστικές εργασίες έχουν ήδη αρχίσει στη Γενεύη. Οι γραμματείες της ΠΟΕ, η Διάσκεψη των Ηνωμένων Εθνών για το Εμπόριο και την Ανάπτυξη (ΔΗΕΕΑ) και το Διεθνές Εμπορικό Κέντρο (ΙΤS) συνεργάζονται στενά ενώ η Διεθνής Τράπεζα και το Διεθνές Νομισματικό Ταμείο εκδηλώνουν επίσης το ενδιαφέρον τους. Η Επιτροπή συμμετέχει στις προπαρασκευαστικές εργασίες και επιδιώκει την καθιέρωση ενός καλά εστιασμένου και ισορροπημένου προγράμματος εργασίας που θα εξασφαλίσει την επιτυχή έκβαση της συνάντησης. Η συνάντηση υψηλού επιπέδου δίνει μια ευκαιρία για να αναγγελθούν πρωτοβουλίες για την πρόσβαση στην αγορά υπό τον όρο ότι η όλη επιχείρηση δεν θα καταστεί μια συνάντηση διαπραγματεύσεων.

Το σχέδιο δράσης της ΠΟΕ προς όφελος των ΛΑΧ δίνει μια σειρά προτάσεων για περαιτέρω βελτιώσεις όσον αφορά την πρόσβαση στην αγορά. Η προτιμησιακή πρόσβαση που έχει ήδη δοθεί από την Κοινότητα στις ΛΑΧ θα μπορούσε να βελτιωθεί με προτάσεις που θα είναι σημαντικές από πολιτική αλλά επίσης και από οικονομική άποψη. Η Επιτροπή θεωρεί ότι για να εξασφαλίσει τη συμμετοχή και άλλων μελών της ΠΟΕ, η Κοινότητα θα πρέπει να παίξει το σημαντικότερο ρόλο στο πλαίσιο της επιτροπής για το εμπόριο και την ανάπτυξη στη Γενεύη.

Κατά συνέπεια η Επιτροπή ενέκρινε, στις 16 Απριλίου 1997, ανακοίνωση προς το Συμβούλιο με σκοπό να περιορίσει την περιθωριοποίηση των φτωχότερων χωρών του κόσμου σε σχέση με τα οφέλη τους διεθνούς καθεστώτος συναλλαγών. Η Επιτροπή προτείνει να βελτιωθεί η πρόσβαση των ΛΑΧ στις εξαγωγές σε τρία στάδια. Πρώτον, οι εμπορικές προτιμήσεις που δίδονται σε όλες τις ΛΑΧ θα μπορούσαν να αυξηθούν ώστε να συναγωνισθούν με τις καλύτερες διαθέσιμες προτιμήσεις στο πλαίσιο της Σύμβασης του Λομέ ή του συστήματος γενικευμένων προτιμήσεων (ΣΓΠ) 7 δεύτερον, οι κανόνες καταγωγής της Κοινότητας θα μπορούσαν να εφαρμόζονται με μεγαλύτερη ευελιξία και τρίτον, όλες οι ανεπτυγμένες χώρες καθώς επίσης και οι ισχυρότερες αναπτυσσόμενες χώρες θα μπορούσαν να ανταγωνιστούν αυτές τις προσπάθειες. Η στρατηγική θα βασίζεται σε πρωτοβουλίες που συμφωνήθηκαν από τις χώρες της ΠΟΕ με την ισχυρή στήριξη της Κοινότητας κατά την πρόσφατη υπουργική συνάντησή τους στη Σιγκαπούρη.